**OBRAZLOŽENJE OPĆEG DIJELA POLUGODIŠNJEG IZVRŠENJA FINANCIJSKOG PLANA SREDIŠNJE AGENCIJE ZA FINANCIRANJE I UGOVARANJE ZA 2024. GODINU**

U prvoj polovici 2024. godine Središnja agencija za financiranje i ugovaranje programa i projekata Europske Unije (SAFU) nije provodila preraspodjele te su iznosi iskazani u kategoriji izvorni plan jednaki s iznosima u kategoriji tekući plan.

Obrazloženje ostvarenja prihoda i rashoda, primitaka i izdataka u izvještajnom razdoblju

Ukupni ostvareni prihodi SAFU u prvoj polovici 2024. godine iznosili su 8.064.400,02 EUR, dok su rashodi u istom razdoblju iznosili 8.206.712,50 EUR. Ukoliko se uspoređuje ostvarenje prihoda i rashoda u odnosu na isto razdoblje prethodne godine, obje su kategorije uvećane za otprilike 28% što ukazuje na poslovni rast SAFU-a.

Uvećanje prihoda je najvećim dijelom uzrokovano uvećanjem određenih kategorija rashoda, pa će se u nastavku obrazložiti rashodovne kategorije koje su uvećane u odnosu na isto izvještajno razdoblje prethodne godine. Najveća kategorija rashoda vezana je uz zaposlenike (plaće i doprinosi, materijalna prava i dr.) gdje je u SAFU uvećan broj zaposlenika za dodatnih 90 zaposlenika (na kraju lipnja 2023. godine u SAFU bilo 394 zaposlenika, a na kraju ovog izvještajnog razdoblja u SAFU je 484 zaposlenika). Osim uvećanja rashodovnih kategorija vezanih uz zaposlenike, valja spomenuti i proširenje zakupa prostora u drugoj polovici 2023. godine za dodatnih 920 m2 od srpnja, 1.070 m2 od studenog te dodatnih 270 m2 od siječnja 2024. godine. Ukupno povećanje troškova zakupa, komunalnih usluga i potrošnje energije je u cijelosti iskazano kroz uvećanje rashoda i prihoda u izvještajnom razdoblju u 2024. godini s obzirom da u prvoj polovici prethodne godine nije bilo navedenih rashoda, a istovremeno i prihoda za podmirenje tih obveza.

Ukupno izvršenje prihoda je na razini od 42,47%, a rashoda na 43,11%. Izvršenje prihoda i rashoda je nešto manje od polovice planiranih iznosa zbog izmijenjene dinamike očekivanih zapošljavanja novih djelatnika (u tijeku je natječaj za 22 nova djelatnika), čiji se dolasci očekuju u drugoj polovici 2024. godine te uslijed kasnijeg završetka postupaka javne nabave, koji se također očekuju u drugoj polovici 2024. godine. Financijski plan SAFU za 2024. godinu planiran je na očekivanoj razini od 550 zaposlenika u SAFU, no uslijed izmijenjenih okolnosti vezanih uz zaposlenike (novi koeficijenti, uvećani iznosi materijalnih prava i dr.), očekuje se da će do kraja godine izvršenje prihodovne i rashodovne strane dosegnuti razine iznad 95%.

Osim podataka o prihodima i rashodima, u izvještajnom razdoblju SAFU nije imao primitaka i izdataka o kojima bi se izvještavalo.

Obrazloženje ostvarenog prijenosa sredstava iz prethodne godine i prijenosa sredstava u sljedeće razdoblje

Neutrošeni, a preneseni prihodi iz prethodnog razdoblja iznose 1.066.121,03 EUR i odnose se na uplaćene prihode vezane uz twinning projekte čija se provedba nastavlja tijekom 2024. godine. Osim donosa neutrošenih prihoda, na kraju izvještajnog razdoblja iskazan je neutrošeni iznos prihoda od 923.808,55 EUR koji će se nastaviti trošiti tijekom 2024. godine te će se preostali iznos neutrošenih prihoda prenijeti u sljedeća razdoblja s obzirom na nastavak provedbe twinning projekata.

**POSEBNI IZVJEŠTAJI UZ POLUGODIŠNJI IZVJEŠTAJ O IZVRŠENJU FINANCIJSKOG PLANA SREDIŠNJE AGENCIJE ZA FINANCIRANJE I UGOVARANJE ZA 2024. GODINU**

Na kraju izvještajnog razdoblja SAFU nema zaduživanja na domaćem i stranom tržištu kapitala i novca, te ne daje jamstva i nema plaćanja po protestiranim jamstvima, pa isto tako nema podataka kojih bi iskazao u propisanim Posebnim izvještajima uz polugodišnje obrazloženje izvršenja Financijskog plana.